Järgnev saade on valminud tänu J.Meyer'i teenistuse toetajaile.
Keset proovilepanekuid tuleb välja, mis me sees tegelikult on.
Mitte see, mida arvame seal olevat, vaid mis seal tegelikult on.
IGAPÄEVAELU RÕÕMUD
Kas keegi siin on hetkel minemas läbi rasketest aegadest?
Või olete millestki juba läbi läinud,
aga ei saa ikka veel aru, mis asi see veel oli?
Peame olema teadlikud, et elus tuleb ette katsumusi.
Osad neist on Jumala enda poolt lubatud,
osad lausa Ta enda poolt korraldatud.
Sa küsid: "Mis mõttes?"
Las ma tuua ühe näite.
Muudan siinkohal pisut kaasosaliste nimesid,
et kui nad meid vaatavad, ei arvaks nad, et jagan nende saladusi.
Kuid ma tahan, et te asjast aru saaks.
Oli kord kaks naist - medõed, kes läksid omavahel korralikult tülli.
Üks läks oma teed ja teema jäigi lahendamata.
Teate, mis? Asjade ignoreerimine ei lahenda kunagi midagi!
Ja isegi kui mõtled, et sa ei pahanda ja lihtsalt unustad kogu loo,
jääb midagi su sisse ikka närima, kui asi ei saa korralikult lahendatud.
Umbes aasta läks mööda
ja medõdedele korraldati üks väga spetsiifiline koolitus,
kuhu kutsuti vaid 10 naist.
10 medõde, kes jagati viide 2-inimese rühma.
10 inimest terve Ameerika peale!
Ja arvake, kes nende hulgas olid? Need kaks naist!
Viimane asi, mida nad teha oleks tahtnud,
oleks olnud olla ühes pundis järgnevad 3 päeva.
Kuid mis veelgi hullem - need 10 jagati paarikaupa ära
ja võite kolm korda arvata, kes ühte punti sattusid.
See oli üle mõistuse ebamugav, kuni üks neist lõpuks ütles:
"Me ei saa jätkata hea näo tegemist ja teeselda, et kõik on hästi, kui ei ole,
mistõttu me peame rääkima."
Järgmisel päeval nad rääkisidki ja olukord läks oluliselt paremaks.
Usun, et Jumal korraldab selliseid asju.
Et me lihtsalt ei saa teisiti, kui peame mõne teemaga tegelema.
Sina võid küll pidada seda kriisiks, aga tegelikult on Jumal selle taga,
pannes sind tegelema asjadega,
mis lahendamata jätmise korral hävitaks sind.
Kindlasti on palju asju, mida ka Saatan korraldab.
Selge on see, et Jumal on hea ja Saatan halb,
kuid vahel on asju, mida Saatan teeb ja millest Jumal ei päästa sind koheselt,
sest Ta tahab kasutada seda olukorda tõstmaks sind kõrgemale tasemele.
Tal on parimad kavatsused sinuga ja Ta ootab, et vaid usaldaksid Teda.
Jumal tõesti paneb meid proovile, kuid Ta kunagi ei kiusa meid.
Ta ei ahvatle meid kunagi tegema pattu.
Minnes läbi tõelistest raskustest -
ja me kõik kogeme neid ühes või teises eluetapis -
mõned ehk kogevad praegugi või on neist just välja tulnud;
teised on just liikumas nende poole neist hetkel midagi teadmata.
Mõned ehk loodavad, et annaksin neile paar head nõuannet,
kuidas neid katsumusi vältida.
Kahjuks pole see võimalik,
sest ütle ju Piibel isegi, et "Maailmas saab teil olema kannatusi,
kuid mina (Jeesus) olen tulnud, et need ära võita, nii et pea püsti!"
Keset kõiki neid katsumusi pannakse me usk proovile.
Teil pole aimugi, millesse te usute, enne, kui see pole proovile pandud.
Te võite arvata, et teate, millesse te usute,
kuid tegelikult pole teil aimugi enne, kui see on proovile pandud.
Teil pole aimugi, kui tugev te olete või kui palju usku teil on.
Kui paljud teist tahaks omada tugevat usku?
Ainuke viis, kuidas seda saada,
on sattuda olukorda, kus seda kasutama peab.
Oma usu käiku laskmine on aga sageli kui pimedas kobamine.
"Jumal, ma ei koge ega tunne Sind. Ma ei saa millestki aru. Valus on!"
Ja keset seda kõike sa valid, kas lähed põhja
või tõused koos Jumalaga pinnale.
Elus võib ette tulla ikka väga raskeid olukordi
ja isegi, et me võime ette ära mõelda, mida sellises seisus teha või mitte teha,
ei tea me seda siiski enne kui selles olukorras juba oleme.
Töötasin aastaid tagasi koos ühe naisega,
kelle sõbranna mehel tekkis armuke.
See sõbranna otsustas siiski jääda oma mehe kõrvale
ja saada asjad toimima.
Mu töökaaslane ütles seepeale: "Ma ei saaks iialgi sellega leppida!
Kui minu abikaasa mind petaks, oleks me abielul kriips peal.
Poleks vähimatki varianti, et ma selle kõigega lepiks!
Mitte vähimatki!"
Kas keegi teist on vahel mõelnud: "No seda asja ma küll iialgi ei tee!"
Mõni aasta läks mööda.
Mu töökaaslase mees oli koguduse vanem
ja aitas ühel naisel, kelle mees oli surnud,
majas pisut remonttöid teha.
Töödest sai nõustamine,
nõustamisest lohutamine, mis läks omadega liiga kaugele
ja abielurikkumine oligi käes.
See kestis mõnda aega , kuni mu kolleeg sai sellest teada
ja otsustas kõigest hoolimata jääda oma mehe kõrvale
ja saada asjad toimima.
Ma iialgi ei unusta seda, sest ta oli ikka ja jälle korranud:
"Ei iial! Mitte iial!"
Tahan sellega lihtsalt seda öelda,
et kui palju kordi me isegi ütleme: "Ei iial! Mitte kunagi!",
mõistes hukka neid, kes on millegi osas eksinud.
"Kujuta ette, mida ta tegi?! Ma ei teeks iialgi nii!"
Kuid fakt on see, et keegi meist ei tea, mida teeme,
kuniks oleme olukorras, kus oleme.
Nii et ära arva endast liiga palju, mõeldes, et sul on kõik kontrolli all.
Sa võid nüüd hirmuga mõelda,
et kui Jumal paneks sind mõnda sellisesse olukorda,
siis sa kas langeks ära või teeks pattu.
Kui Jumalat usaldad, ei lase Ta sul rohkem kanda kui kanda suudad.
Raskustesse sattudes on esimene asi usaldada Jumalat!
Sest kui püüad omas jõus hakkama saada, on veel enam jama majas.
Mis on mõned need kiusatused,
mida keset väga raskeid aegu kogeda võime?
Esiteks: vanad harjumused ja sõltuvused.
Kui oled alles lühikest aega oma harjumustest prii olnud
ja korraga tuleb suur katsumus, tekkib ka kiusatus harjumuse järele.
Mul oli sama teema suitsetamisega, kuigi loobusin sellest üle 30 a tagasi.
Suitsetajad teavad, et niipea, kui tekkib pingeline olukord,
tahaks esimese asjana kohe suitsu järgi haarata.
Mõned hakkavad hullult sööma või ohjeldamatult jooma;
teised tarbivad pingete maandamiseks narkootikume.
Nii et esimeste kuude jooksul, mil' püüdsin suitsetamisest lahti saada -
niipea, kui pingeliseks läks, tahtsin kohe sigareti järele haarata.
Mõtlesin, et kellele teisele ma ikka sellega halba teen peale iseenda?
Aga see on ju naeruväärne mõte!
Seega keset raskusi võib tekkida kiusatus
pöörduda tagasi millegi poole, millest sind on vabastatud.
Piiblis on öeldud:
"Püsige kindlana vabaduses, mille Kristus on teile andnud
ja ärge pöörduge tagasi orjaikkesse, millega kord olite aheldatud!"
Seega võid raskustes kogeda kiusatust pöörduda tagasi vanade asjade juurde.
Igakord, kui iisraellaste seis raskeks läks,
tahtsid nad pöörduda tagasi Egiptusesse.
Egiptuses olles aga anusid Jumalat, et Too nad sealt päästaks.
Miks tahta siis sinna tagasi minna?
Tagasi sinna, mis piinas ja vaevas sind
ja millest palusid Jumala vabastust.
Kuid nüüd vaba olles ja mingi hetk raskusi kogedes,
kuuled, kuidas Saatan sosistab sulle kõrva:
"Kah mul muutus või asi! Sest' pole ju mingit kasu!"
"Egiptuses oli palju lahedam!"
Iisraellased mõtlesid ka nii.
"Siin kõrbes oleme täiega näljas,
samas kui Egiptuses oli meil piisavalt sibulat ja küüslauku!"
Minu jaoks see küll kõige ahvatlevama toidusena ei tundu.
Meil võib vahel tekkida kiusatus vihastuda Jumala peale,
kuid kas teadsid, et seegi tuleb Saatana käest?
Kui raskustes Jumala peale vihastad ja Teda süüdistama hakkad.
Vahel võid hakata põlgama inimesi, kellel pole samu probleeme kui sul.
Või neid, kes on õnnistatud millegagi, mida ise nii väga igatsed.
Kui paljud on märganud
et keset suuri raskusi tekkib kiusatus hakata virisema?
Kolm inimest - pole paha!
Meil on siin kas maailma kõige pühamad inimesed koos
või olete te üdini väsinud.
Kui paljud on märganud,
et keset suuri raskusi tekkib kiusatus hakata virisema?
Mina usun, et Jumal tahab, et saaksime lahti oma virisemisest.
Ma küll ei tea, mitu korda peab ümber ühe mäe käima, et see selgeks saaks,
aga virisemine on väga "austusväärne" patt.
Mida ma selle all mõtlen?
See on miski, mis Jumala jaoks äärmiselt ebameeldiv,
aga meie kui kristlaste jaoks pole suurem asi probleem.
Küll aga on see probleem Jumala jaoks
ja seetõttu peame ka muutma oma suhtumist selle osas.
Usun, et andestamatusega on sama teema.
Me lepime sellega ja omame isegi suhtumist:
"No teame küll, et see on vale, aga..."
Kuid andestamatus avab Saatana jaoks palju enam hävitavaid uksi
kui ükski teine asi me elus.
Probleemidega silmitsi seistes oleme vahel üsna nördinud.
"Miks see küll minuga juhtus? Ma ei saa aru, mis toimub?!"
Huvitav aga on see, et me ei küsi neid samu asju siis,
kui kellegi teisega midagi sellist juhtub.
Ütleme hoopis: "Noh, vennas - pead ikka Jumalat usaldama
ja kindlalt edasi rühkima."
Onju?
Kui aga meile midagi sellist juhtub, on kohe hala lahti:
"Miks see küll minuga juhtus?"
Aga miks mitte?
Teistega võib juhtuda, aga meiega mitte?
Seega, kui teid tulevikus mõni asi jälle tabab,
otsustage mitte paanitseda ja teada, et tegu on vaid proovilepanekuga.
Proovime kohe järgi!
Ütle: "Ära paanitse!"
"Tegu on vaid proovilepanekuga!"
Ja fakt on see, et seegi läheb kord mööda.
Sa lähed sellest läbi.
Aga kui mitte, pead selle uuesti läbi tegema.
Kui ma sellest ükskord aru sain,
muutusin oluliselt kiiremini sõnakuulelikuks.
Olen kuulutanud Jumala Sõna pikka aega
ja peale 30 aastat ikka õpid ka midagi.
Mulle sai selgeks, et Jumal ei muuda oma meelt nagunii.
Asjad kulgevad nii nagu Tema tahab, või me oleme üdini õnnetud.
Muid variante pole.
Seetõttu oleks targem nõustuda kiiresti Jumalaga
kui et käia ümber selle tobeda "mäe" ikka ja jälle.
Mõned teist on oma "mäe" ümber juba üsna korraliku raja sisse tallanud,
mistõttu aeg on edasi liikuda.
Teine kiusatus, mis meil on, on haarata ohjad enda kätte.
"Ma ei talu seda enam! Nüüd teen nii või nüüd teen naa!"
See on halvim, mida teha saad,
sest kui jama on niigi majas ja sa tood omast jõust "Iismaeli" ilmale,
on jama veelgi suurem.
See on see Aabrahami lugu, kes ei jaksanud ära oodata
Jumala tõotuse täitumist poja osas, mistõttu neil tekkis Saaraga idee...
Aabraham viljastas teise naise ja...
Mul pole küll aimugi, kuidas Saara sellega üldse leppida sai,
aga kui midagi ikka nii väga tahad, siis võib-olla teedki tobedaid asju.
Kuid kogu see lugu lükkas lihtsalt Jumala tõotuse täitumist edasi.
Seega, viimane asi, mida teha, on hakata omal käel tegutsema.
Pigem lihtsalt korda endale koguaeg: "Jumal, ma usaldan Sind!"
Jaakobuse 1:12-14 on aluseks kogu meie käsitletavale seeriale
ja ma eeldavasti hakkan seda lugema iga sessiooni alguses.
Olles õpetaja, mulle väga meeldib õpetada teemasid seeriate kaupa,
sest ma ei usu, et mõni asi võiks meile vaid tunniga kohale jõuda.
Isegi 2, 3 või 4 tunniga mitte.
Seeria annab aga võimaluse läheneda teemale erinurkade alt.
Jaakobuse 1:12-14 (Piibli laiendatud tõlke põhjal)
"Õnnistatud (õnnelik ja kadestamist väärt) on mees, kes on...Ohooo - kannatlik!"
Mitte siis, kui kõik juba möödas, aga keset kiusatusi.
"Ja kes peab vastu - mitte ei heitu, hala ega anna alla -
kes peab vastu kiusatustes,
sest kui ta on läbi katsutud, siis ta saab pärjaks elu,
mille Issand on tõotanud neile, kes teda armastavad.
Ärgu kiusatav öelgu: Jumal kiusab mind!”
Sest Jumalat ei saa kiusata kurjaga, tema ise ei kiusa kedagi.
Pigem on nii, et igaüht kiusab ta enese himu, ahvatledes ja peibutades."
Osade jaoks võib see olla päris karm tekst,
kuid varem või hiljem peate seda kuulma nagunii,
nii et otsustasin ise olla see, kes teile seda õpetab.
Sest hea ema ei anna lastele vaid banaanimagustoitu virsikutega,
vaid söödab neile ka vastikut spinatit, porgandeid ja suvikõrvitsat.
Ma tean täpselt, kuidas see käib,
nii et teil pole isegi mõtet mulle vastu hakata.
Jumal tõstis kord selle näite mu silme ette.
Tean, et olen üsna otsekohese jutuga ja vahel ehk pisut karmgi...
Mu teenistus pole kohe kindlasti "magustoidu teenistus".
Ja teate, mis? Tervislik toit ei koosne ka vaid magustoidust.
Tore on ju kuulda prohveteeringuid selle kohta,
et olete viilutatud leiva järel järgmine kõige võrratum asi maailmas.
Võite kuulda palju häid prohveteeringuid,
kuid kui keegi ei tule ega anna teile väikest vopsu tagumikku,
et te täiskasvanuks saaks,
siis need jäävadki vaid sõnadeks te tühjas peakolus ning midagi ei juhtu.
See, kes kiusatustes vastu peab, saab tasu ja elukrooni.
Räägin teile hiljem ka ustavuse proovilepanekutest.
Piibel ütleb, et ustavaid ülendatakse.
Mitte neid, kes alla annavad või iga mõne aja tagant meelt muudavad;
kes pole lojaalsed ega pea oma lubadusi.
Ustavad inimesed, kes jätkavad ja jätkavad ja jätkavad.
Saame rääkima ka andestuse proovilepanekutest,
sest sul pole vähimatki võimalust saada osa kõigest,
mis Jumalal on su jaoks, kui su südames on kibestumist.
Räägime ka "Juudase suudluse" proovilepanekust.
Te juba pole kindlad, kas üldse kuulata edasi või mitte!
Räägime ka kindluse proovilepanekust.
Sellest, kuidas Jumal tahab vabastada meid ebakindlusest,
et me ei minestaks ära, kui keegi meid hülgab või kritiseerib,
või kui kellegile ei meeldi see, mida teeme.
Nii et ma tean, kuidas te tuju tõsta, pisut naerma ajada
ja samas ka piitsa anda.
Jumala Sõna on ühtaegu nii nuga kui ka haamer.
Mäletan, kui mu lapsed olid alles väikesed
ja armastasid väga nii virsikuid kui ka banaane.
Nii et alustsin nendest ja nad olid suud ammuli.
Kui aga midagi jubedat sekka surasin, puristasid selle välja.
Emad, teate ju küll, kuidas neil nägu kõike seda körti täis on.
Kuid samas oleme me üsna osavad selle näo pealt kokku kraapima
ja selle neile tagasi suhu pistma.
Mul on ka väike kutsikas,
kellele peab vahel andma asju, mis talle ei maitse
ja siis ta ka köhib selle välja, otsekui oleks juba lämbumas.
Kuid vahet pole - ma söödan selle talle sisse nii või teisiti.
Nii et teadke siis - ma olen korralik ema, kes teab, kuidas oma lapsi toita
ja te saate seda sööma,
nii et - hakake parem heaga närima ja neelama!
Selle piiblisalmi puhul tekkib küsimus:
kuidas küll kõik need asjad saavad meile kasuks tulla?
Mida saab valus või raskustes head olla?
Kuidas saab ootamises midagi head olla?
Kuidas saab mõne napaka talumine mulle kasuks tulla?
Mida head on selles, et jäin ilma väljateenitud ametikõrgendusest
ja hoopis keegi teine sai selle?
Jumal, mis mõttes see hea on?
See on hea selles mõttes, et kui meid proovile pannakse,
tuleb esile see, mis me sees tegelikult on.
Mitte see, mida arvame seal olevat,
aga mis ka tegelikult me sees on.
Vaatame koos Jaakobuse 1:2
"Pidage seda lausa rõõmuks, mu vennad,
kui te satute mitmesugustesse kiusatustesse..."
Pidage seda rõõmuks!
"Kuna te teate, et teie usu läbikatsumine teeb teid kannatlikuks."
Kas pole kena?
Aga teate, mis? Minust pidi üsna palju jama enne välja saama,
kui ma sellesse punkti jõudsin.
Jah, ma nüüd juba olen katsumustes kannatlik ja vankumatu
ning mu käitumine ei erine suurt palju sellest,
kui olen katsumustes või mitte.
Ja Jumal nii just tahabki!
Kuid see nõudis ikka väga palju ümber "mäe" ketramist
ja vahel täitsa puusse panemist...
Kui paljud teavad, millest ma räägin?
Kuulsin üht tüdrukut mõni päev tagasi ütlemas:
"Täitsa jama - ma jäin Jumalale vahele!"
Kuid teate, mis? Kui Jumal seda kõike teeb,
siis seda vaid seetõttu, et Ta armastab teid.
See tähendab, et Ta armastab teid!
Jaakobuse 1:12 ütleb:
"Õnnis on mees, kes peab vastu kiusatuses,
sest kui ta on läbi katsutud, siis ta saab pärjaks elu,
mille Issand on tõotanud neile, kes teda armastavad."
Oleme rääkinud sellest, et mitmed elu proovilepanekud
on vaid kui testid, mis tuleb läbida.
Me peaks eelkõige tundma muret
oma suhtumiste ja reaktsioonide pärast sellele, mis on sündimas
kui lihtsalt muretsema olukorra pärast, mis on sündimas.
Seeõttu pakume teile 4-CD õpetuse seeriat
testide, katsumuste, kiusatuste ja võitude kohta.
Neid teemasid on oluline mõista, sest kui te seda ei tee,
annate te poolel teel alla ja see pole mitte Jumala plaan.
Lisaks sellele pakume teile raamatut "Ära iial anna alla!".
See on võrratu raamat, mis sisaldab erinevate inimeste lugusid
pea võimatutest olukordadest, millest nad on läbi läinud,
aga mitte alla andnud ja seetõttu ka oma tasu saanud.
Jah, ma tean, et peame elus puutuma kokku
erinevate inimeste ja olukordadega, mis on väga, väga rasked.
Aga kui neist katsumustest läbi lähed,
saavutad võidu, mida mitte keegi sinult röövida ei saa!
Nii et telli omale need materjalid ja kasuta kõige täiega,
et kasvad oma elus ja suhtes Jumalaga.
Ilusat päeva sulle!
Me kõik kogeme elus teste, katsumusi ja kiusatusi,
kuid küsimus on selles, kuidas neist läbi läheme.
Õpi Jumala Sõa põhjal arendama suhtumist,
mis aitab olla võidukas igas eluolukorras.
Telli endale see 4-CD õpetus ja raamat "Ära iial anna alla!",
külastades me kodulehte.
Inimesed on ajakirja ilmumise päeval üsna elevil.
Telli sinagi endale tasuta ajakiri "Igapäevaelu rõõmud".
LOOTUSE KÄSI
See väike poiss siin on Wauin ja ta on 9-aastane.
6-aastaselt alustas ta tööd prügimäel,
et leida sealt midagigi kõlbulikku, mida 50-60 sendi eest päevas maha müüa.
Kui üks pastor tema kodukülla kooli rajas,
ei tahtnud tema vanemad teda sinna lubada,
kuna kartsid kaotada poisi päevateenistuse.
Seepeale lubas pastor selle ise kinni maksta
ja nad lubasid poisil hakata koolis käima.
Mõne aja pärast märkasid nad suurt muutust oma pojas
ja keeldusid pastori päevarahast, lubades poisil niisama koolis käia.
Me igatseme näha sama muutust sadade ja sadade laste eludes,
mistõttu pole ju võimalik, et me selles osas midagi ette ei võta.
Usun, et üheskoos suudame muuta väga palju sadade laste eludes.
Aitäh ja olge õnnistatud!
Me hindame teid ja täname oma sõpru ning partnereid,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame rahvastele evangeeliumi.
Võta meiega ühendust, et me tegemistest lähemalt teada saada
ja kaaluda võimalust hakata me partneriks
jagamaks Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyer'i teenistuse partnerite toele.